**Talona aizpildīšanas nosacījumi ģimenes ārstiem, veicot vakcināciju pret sezonālo gripu**

Saskaņā ar grozījumiem Ministru kabineta 2000. gada 26. septembra noteikumos Nr. 330 “Vakcinācijas noteikumi” (turpmāk - Noteikumi) sezonālās gripas izplatības laikā (**no 2021. gada 15. septembra līdz 2022. gada 1. maijam**) atbilstoši pieejamajam pretgripas vakcīnu apjomam tiek veikta vakcinācija pret sezonālo gripu no valsts budžeta līdzekļiem personām, kas pieder kādai no Nodaļā IV1 nosauktajām riska grupām:

1. bērni vecumā no 6 līdz 23 mēnešiem (ieskaitot);

2. bērni vecumā no 24 mēnešiem līdz 18 gadiem, kuri pieder pie šādām veselības riska grupām:

2.1. bērni ar hroniskām plaušu slimībām;

2.2. bērni ar hroniskām kardiovaskulārām slimībām neatkarīgi no to cēloņa;

2.3. bērni ar hroniskām vielmaiņas slimībām;

2.4. bērni ar hroniskām nieru slimībām;

2.5. bērni ar imūndeficītu;

2.6. bērni, kuri saņem imūnsupresīvu terapiju;

2.7. bērni, kuri ilgstoši saņem terapiju ar ac. acetylsalicylicum;

3. grūtnieces;

4. ārstniecības personas un ārstniecības atbalsta personas, kuras, pildot darba pienākumus, ir tuvā kontaktā ar pacientiem;

5. ilgstošas sociālās aprūpes centru darbinieki, kuri, pildot darba pienākumus, ir tuvā kontaktā ar klientiem;

6. ilgstošas sociālās aprūpes centru klienti;

7. personas vecumā no 65 gadiem;

8. pieaugušie, kuri pieder pie šādām veselības riska grupām:

8.1. personas ar hroniskām plaušu slimībām;

8.2. personas ar hroniskām kardiovaskulārām slimībām neatkarīgi no to cēloņa;

8.3. personas ar hroniskām vielmaiņas slimībām;

8.4. personas ar hroniskām nieru slimībām;

8.5. personas ar imūndeficītu;

8.6. personas, kuras saņem imūnsupresīvu terapiju;

8.7. personas ar psihiskām slimībām.

|  |  |
| --- | --- |
| **Nosaukums** | **Norādāmā informācija** |
| **Pacientu grupa** | **67** - Vakcinācija pret gripu par valsts budžeta līdzekļiem |
| **Pamatdiagnozes vai blakusdiagnozes kods** | **Z25.1** Nepieciešamība imunizēt pret gripu |
| **Manipulācijas kods un nosaukums** | **Ja veic ģimenes ārsts: 01018** – Ārsta apskate pirms vakcinācijas. Nenorāda kopā ar manipulāciju 01061, 60443 un 60444  \*Ja viena apmeklējuma laikā vakcinācija pret sezonālo gripu tiek veikta kopā ar vakcināciju pret Covid-19, tad talonā apskates manipulāciju norāda vienu reizi. |
| **Ja veic ārsta palīgs:** **01019** – Ārsta palīga vai vecmātes veikta apskate pirms vakcinācijas |
| **60319** – Vakcinācija pret gripu  VAI  **60344** – Vakcinācija pret gripu, 2. pote (bērniem līdz 23 mēn. vecumam) |
| **03081** – Vakcīnas ievadīšana ādā, zemādā un muskulī |
| **Aprūpes epizodes veids** | Jebkura |